**„Fókuszban a klímaváltozás” fotó pályázat**

**Adatvédelmi tájékoztató**

**Jelen Adatkezelési tájékoztatót Gyál Város Önkormányzata, 2360 Gyál, Kőrösi út 112-114. mint Adatkezelő a „Fókuszban a klímaváltozás”** című alkotópályázattal kapcsolatban az információs önrendelkezési jogról, és az információ szabadságról szóló 2011. évi CXII. törvényben ("Info tv.") foglalt adatvédelmi és adatbiztonsági feltételeknek és követelményeknek, így különösen a törvény 20. §-ában foglalt tájékoztatási kötelezettségnek való megfelelés céljából készítette.

**Az Önkormányzat a Pályázó** által önkéntesen rendelkezésére bocsátott személyes adatokat kezeli az alábbi adatkezelési és adatvédelmi elvek és feltételek alapján.

A pályázat során történő Adatkezelés jogalapja: a Pályázó ráutaló magatartással történő hozzájárulása.A fotómű elküldésével, mint aktív tevékenységgel, mint ráutaló magatartással a Pályázók hozzájárulnak adataik kezeléséhez, valamint elfogadják a Felhívásban foglaltakat magukra nézve érvényesnek.

Célja: A Pályázók által rendelkezésére bocsátott személyes adatok az alkotópályázat lebonyolítása és a pályázattal kapcsolatban a Pályázókkal folytatott személyes kapcsolattartás céljából történő kezelése. Ezen túlmenően, az Önkormányzat a személyes adatokat a Felhívásban megjelölt felületeken megjelenítheti, amelyhez az Érintett a pályázati anyag benyújtásával hozzájárul.

Időtartama: A kezelt személyes adatokat az adatkezelés céljának megvalósulásához szükséges ideig vagy az Érintett hozzájárulásának visszavonásáig kezeli.

Korlátja: a pályázat során csak olyan adat kérhető el, ami valamilyen okból a pályázat sikeres lebonyolításához szükséges. (pl. életkor, mert a részvétel életkorhoz kötött) Az adatok továbbítására más Adatfeldolgozók felé nem kerül sor.

Kezelt személyes adatok köre: az Önkormányzat kizárólag azon személyes adatokat kezeli, amelyeket az Érintettek a pályázati anyag részeként postai vagy elektronikus úton önkéntesen a rendelkezésére bocsátottak, és amelyeknek az Önkormányzat által történő kezeléséhez az Érintett ezúton előzetesen önkéntes hozzájárulását adta.

A pályázati anyag beküldését követően az adatkezelő az Érintettek alábbi személyes adatait kezeli:

•vezeték és keresztnév

•e-mail cím

•postacím

•telefonszám

•születési idő

•törvényes képviselő(k) neve.

A Szervező, mint Adatkezelő a résztvevő kérésére tájékoztatást ad a Pályázó általa kezelt személyes adatairól, azok forrásáról, az adatkezelés céljáról, jogalapjáról, időtartamáról, az adatfeldolgozó nevéről, címéről és az adatkezeléssel összefüggő tevékenységéről, továbbá - az érintett személyes adatainak továbbítása esetén - az adattovábbítás jogalapjáról és címzettjéről. Az adatkezelő a kérelem beérkezésétől számított legkésőbb 25 (huszonöt) napon belül, írásban válaszol.

A Pályázó jogosult kérni a személyes adatai helyesbítését (megjelölve a helyes adatokat). Az Adatkezelő a helyesbítést haladéktalanul elvégzi a nyilvántartásában, és ennek megtörténtéről írásban értesítik a Pályázót.

A Pályázó a fentieken kívül bármikor kérheti az adatai törlését vagy zárolását ingyenesen, indokolás nélkül. Az Adatkezelő a törlési kérelem kézhezvételét követően haladéktalanul gondoskodik az adatkezelés megszüntetéséről, és törli a Pályázót a nyilvántartásából.
A Pályázó tudomásul veszi, hogy a Játékból való kizáráshoz vezet, ha a Játék lebonyolításához szükséges adatok törlését a nyeremény átadása előtt kérelmezi.

Törlés helyett az Adatkezelő zárolja a személyes adatot, ha a Pályázó ezt kéri, vagy ha a rendelkezésére álló információk alapján feltételezhető, hogy a törlés sértené a Pályázó jogos érdekeit. Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta.

A Pályázó tiltakozhat személyes adatának kezelése ellen,

• ha a személyes adatok kezelése vagy továbbítása kizárólag az adatkezelőre vonatkozó jogi kötelezettség teljesítéséhez vagy az adatkezelő, adatátvevő vagy harmadik személy jogos érdekének érvényesítéséhez szükséges, kivéve kötelező adatkezelés esetén;

 • ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik; valamint• a törvényben meghatározott egyéb esetben.

Az Adatkezelő a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és a döntésről a kérelmezőt írásban tájékoztatja. Ha a Játékos az Adatkezelő döntésével nem ért egyet, illetve ha az adatkezelő a fenti határidőt elmulasztja, a Játékos – a döntés közlésétől, illetve a határidő utolsó napjától számított 30 napon belül bírósághoz fordulhat.

Adatkezelő az adatkezeléssel kapcsolatos bejelentéseket az *adatvedelem@gyal.hu* email címen fogadja.

Amennyiben az adatkezelő a Pályázó helyesbítés, zárolás vagy törlés iránti kérelmét nem teljesíti, a kérelem kézhezvételét követő 25 napon belül írásban közli a helyesbítés, zárolás vagy törlés iránti kérelem elutasításának ténybeli és jogi indokait. A helyesbítés, törlés vagy zárolás iránti kérelem elutasítása esetén az adatkezelő tájékoztatja a Pályázót a bírósági jogorvoslat, továbbá a Nemzeti Adatvédelmi és Információszabadság Hatósághoz történő fordulás lehetőségéről.

**Adatbiztonság**

Az Adatkezelő kötelezi magát arra, hogy gondoskodik az adatok biztonságáról, megteszi továbbá azokat a technikai és szervezési intézkedéseket, és kialakítja azokat az eljárási szabályokat, amelyek biztosítják, hogy a felvett, tárolt, illetve kezelt adatok védettek legyenek, illetőleg megakadályozza azok megsemmisülését, jogosulatlan felhasználását és jogosulatlan megváltoztatását.

Az Adatkezelő gondoskodik arról, hogy a kezelt adatokhoz illetéktelen személy ne férhessen hozzá, ne hozhassa nyilvánosságra, ne továbbíthassa, valamint azokat ne módosíthassa, törölhesse.

A Szervező, mint Adatkezelő megtesz minden tőle telhetőt annak érdekében, hogy az adatok véletlenül se sérüljenek, illetve semmisüljenek meg. A fenti kötelezettségvállalást az Adatkezelő az adatkezelési tevékenységben részt vevő munkavállalói, illetve az Adatkezelő megbízásából eljáró adatfeldolgozók részére is előírja.

**Egyéb rendelkezések**

Jelen Tájékoztatóra a magyar jog, különösen az Info törvény rendelkezései az irányadóak.
Az Adatkezelő fenntartja a jogot, hogy a jelen Tájékoztatót az érintettek előzetes értesítése mellett egyoldalúan, bármikor módosítsa.

A Pályázó jelen tájékoztatóban foglalt előírásokon túl köteles megtartani a Facebook vonatkozó felhasználási feltételeit.

A Játék során megadott személyes adatokat a Szervező kezeli, azokat a Facebook részére semmilyen körülmények között át nem adja.

Az Érintett jogosult az adatkezelési szabályok megsértése esetén az Önkormányzatnál tiltakozni a jogszabályba ütköző adatkezelés ellen, és kérheti a Nemzeti Adatvédelmi és Információszabadság Hatóság (1125 Budapest, Szilágyi Erzsébet fasor 22/c, +36 (1) 391-1400, ugyfelszolgalat@naih.hu, www.naih.hu) vizsgálatát, illetőleg a jogellenes adatkezelés miatt bírósághoz (az Érintett lakóhelye vagy tartózkodási helye szerinti törvényszék) fordulhat.

Az adatkezelő adatai, elérhetősége :

Név: Gyál Város Önkormányzata

Cím: 2360 Gyál, Kőrösi út 112-114.)

E-mail: kabinet@gyal.hu

Telefonszám: +36 29 544 144

Jelen Adatkezelési Tájékoztató folyamatosan elérhető a [www.gyál.hu/Közérdekű/Adatvédelem](http://www.gyál.hu/K%C3%B6z%C3%A9rdek%C5%B1/Adatv%C3%A9delem) oldalon keresztül. Az Adatkezelő fenntartja magának a jogot jelen Adatkezelési Tájékoztató bármikor történő megváltoztatására.